Павлодар облысы: Жалдау құны 50 млн теңге болатын жер 60 мыңға берілген
DATE: 11:51, 07 Желтоқсан 2023 | GMT +5
TITLE: Павлодар облысы: Жалдау құны 50 млн теңге болатын жер 60 мыңға берілген
URL: https://kaz.inform.kz/news/pavlodar-oblisi-zhaldau-kuni-50-mln-tenge-bolatin-zher-60-minga-berlgen-e0624c/
META: DATE: 11:51, 07 Желтоқсан 2023 | GMT +5
TOTAL WORDS: 115
AUTHOR(S):
TEXT: Тексеріс барысында елді мекендер шегінде жайылымдық жерлер мен егістіктер үшін жер учаскелерін беріп, міндетті конкурстық рәсімдерді елемей, пайдаланғаны үшін төлемді азайтып, лауазымды тұлғалардың құзыретіне кірмейтін шешімдер қабылдаған елеулі бұзушылықтар анықталды. Атап айтқанда, бір учаске бойынша жалға алудың жылдық құны 50 млн. теңгенің орнына 60 мың теңге деп белгіленген. Анықталғандай, халықтың қажеттіліктері үшін жайылымдық жерлер тапшылығы бола тұра, олар «бір қолға» берілген. Мысалы, Ертіс ауданында 47 мың га тапшылық болса да, жер жеке тұлғаларға заңсыз берілген. Осындай фактілердің бірі бойынша аталған ауданда сот тәртібімен ауданы 3 мың гектардан асатын жайылымдарды қайтару қамтамасыз етілді. Жер қатынастары саласында лауазымдық өкілеттіктерді асыра пайдалану фактілері бойынша облыс прокуратурасы Қылмыстық кодекстің 361-бабы 4-бөлігінің 3-тармағы бойынша сотқа дейінгі тергеп-тексеруді бастады. Тексерулер жалғасуда
